डॉ सैफी ने प्लानिंग के साथ किया युवती का अपहरण
टीएमएच(टाटा मेन हॉस्पिटल) के चिकित्सक डॉ सद्दाब सैफी ने घोड़ाबांधा की युवती का अपहरण करने के लिए योजनाबद्ध तरीके से काम किया। पुलिस की जांच में अब तक पता चला है- डॉ सैफी ने 31 जनवरी से 10 फरवरी तक टीएमएच प्रबंधन से ऑफिशियल छुट्टी ली थी। 11 फरवरी को लौटकर आरोपी ने लगातार तीन दिन तक टीएमएच में ड्यूटी की, ताकि किसी को उसपर शक हो सके। पुन: 14 फरवरी को डॉ सैफी छुट्टी लेकर चले गए और अब तक नहीं लौटे हैं। ड्यूटी से गायब होने के बाद डॉ सद्दाब सैफी ने अपना मोबाइल भी बंद कर लिया है। युवती को लेकर वे दिल्ली के पालनपुर एयरपोर्ट गए थे।
पुलिस की मानें तो डॉ सद्दाब सैफी का पता लगाया जा रहा है। जल्द ही उन्हें गिरफ्तार कर लिया जाएगा। मालूम हो कि घोड़ाबांधा स्थित चौहान कुंज के रहने वाले युवती के पिता ने डॉ सद्दाब सैफी, उनकी मां शमीमा सैफी, बहन डॉ साजिया सैफी और डॉ एम. एहतेशमुल हक (सभी ओल्ड पुरुलिया रोड नंबर 15 निवासी) के खिलाफ शादी की नीयत से अपहरण करने का मामला गोविंदपुर थाना में दर्ज कराया है।
जमशेदपुर | बिरसानगरपुलिस ने मंगलवार को दुष्कर्म की पीड़ित 10वीं की छात्रा का बयान कोर्ट में कलम बंद कराया। जिला जज वन अशोक कुमार टू के आदेश पर प्रथम श्रेणी न्यायिक दंडाधिकारी संजिवीता गुई की अदालत में पीड़ित छात्रा ने बताया कि वह 25 दिसंबर को क्रिसमस मनाने के लिए मां के पास कोलकाता गई थी। घर लौटने के दौरान ट्रेन में चार-पांच लड़कों के साथ दोस्ती हो गई। मोबाइल नंबर दिया। बातचीत होने लगी।
एक दिन नवाज अंसारी उर्फ बेद आया और बोला कुछ देर के लिए घर से निकलो। घर से निकली देखा कि सामने एक मारुति वैन खड़ी है। नवाज साथ में घूमने चलने के लिए जिद करने लगा। पहले मना किया और बाद में उसके साथ चलने के लिए तैयार हो गई। वैन में बैठने पर देखा कि और चार युवक अफसर नवाज, पप्पू और एहतेशाम पहले से बैठे थे। उसे स्टेशन के पास होटल आनंद लेकर गए। वहां एक युवक ने कहा कि हिन्दू नाम क्यों रखा है और स्प्रे डालकर बेहोश कर दिया। होश आने पर अपने को खराब स्थिति में पाई। होटल से निकली टेम्पो में बैठ कर घर लौटी और परिजनों को घटना की जानकारी दी। उधर, पुलिस ने पीड़िता का मेडिकल भी कराया है।
टीएमएच के डॉ. सद्दाब सैफी अपने महिला मित्र के साथ।
परिजनों ने युवती के लापता होने के संबंध में गोविंदपुर थाना में सनहा दर्ज कराया था। 24 फरवरी को परिजनों को पता चला- युवती का अपहरण टाटा मेन हॉस्पिटल में पदस्थापित डॉ सद्दाब सैफी ने किया है। डॉ सैफी समेत उनके परिजनों ने ड्रग्स देकर युवती का मानसिक संतुलन बिगाड़ दिया है।
भास्कर ख़ास
hin_Deva hin_Deva hin_Deva hin_Deva hin_Deva hin_Deva hin_Deva bho_Deva